韋丹

韋丹（），字文明《樊川文集·卷四·唐故江西观察使武阳公韦公遗爱碑》：皇帝召丞相延英便殿讲议政事，及于循吏，且称元和中兴之盛，言理人者谁居第一？丞相墀言：“臣尝守土江西，目睹观察使韦丹有大功德被于八州，殁四十年，稚老歌思，如丹尚存。”丞相敏中、丞相植皆曰：“臣知丹之为理，所至人思，江西之政，熟于听闻。”乃命首臣纥干众上丹之功状，联大中三年正月二十日诏书，授史臣尚书司勋员外郎杜牧，曰：“汝为丹序而铭之，以美大其事。”

臣某伏念天寳、建中艰难之余，根于河北，枝蔓于齐、鲁、梁、蔡。辟为章句书生以蜀叛，锜为宗室老以吴叛。其他高下其目，跂而欲飞者，往往皆是。宪宗皇帝高听古议，广谏益圣，任贤使能，考校法度，号令未出，威先雷霆。十有四年，擒殛凶狠，方行四海，罔不率伏。当是时，凡五征兵，解而复合，仅八周岁，天下晏然，不告劳苦，实以守土多循良吏，而丹居第一。周召伯治人于陕西，召穆公有武功于宣王时，仲尼采《甘棠》《江汉》之诗，弦而歌之，列于《风》《雅》。班固叙汉宣帝中兴名臣，言治人者亦首述黄霸、龚遂，次将相下。今下明诏刻丹治效，令得与元和功臣，彰中兴得人之盛，悬于无穷，用古道也。

谨案韦氏自汉丞相贤已降，代有达官，宽有大功于后周，封郧国公。郧公曾孙幼平，为岐州参军；生抱贞，为梓州刺史；生政，为汉州雒县丞，赠右谏议大夫；雒县生武阳公。公字文明，以明《五经》登科，授校书郎、咸阳尉，以监察御史、殿中侍御史佐张献甫于邠宁府。征为太子舍人，迁起居郎，检校吏部员外郎，侍御史，河阳行军司马。未行，改驾部员外郎。会新罗国以丧来告，且称立君，拜司封郎中、兼御史中丞，章服金紫，吊册其嗣。新罗再以丧告，不果行，改容州经略使，筑州城环十三里。因悉城管内十三州，教种茶麦，多开屯田，黄贼畏服，诏加太中大夫。贞元末，拜河南少尹，连拜检校秘书监，兼御史中丞、郑滑行军司马，皆未至。拜右谏议大夫。

宪宗即位，刘辟以蜀叛，议者欲行贞元故事，请释不诛。公再上疏曰：“今不诛辟，则朝廷可以指臂而使者，唯两京耳，此外而谁不为叛？因拜剑南东川节度使、兼御史大夫。时刘辟急攻梓州，公至汉中，表言攻急守坚，不可易帅，高崇文客军远斗，无所资，若与梓州，缀其士心，必能有功。遂召拜晋、慈、隰三州观察使。

不半岁，元和二年二月，拜洪州观察使。洪操章江，上控百越，为一都会。屋居以茅竹为俗，人火之余，烈日久风，竹戛自焚，小至百家，大至荡空。霖必江溢，燥必火作，火水夹攻，人无固志，倾摇懈怠，不为旬月生产计。公始至任，计口取俸，除去冗事，取公私钱，教人陶瓦，伐山取材，堆叠亿计。人能为屋，取官材瓦，免其半赋，徐责其直，自载酒食，以勉其劳。初若艰勤，日成月就，不二周岁，凡为瓦屋万四千间，楼四千二百间，县市营厩，名为栋宇，无不创为。派湖入江，节以斗门，以走暴涨。辟开广衢，南北七里，荡渫污壅，筑堤三尺，长十二里。堤成明年，江与堤平。凿六百陂塘，灌田一万顷，益劝桑苎，机织广狭，俗所未习，教劝成之。凡三周年，成就生遂，手为目睹，无不如志。

公之为政，去害兴利，机决势去，如孙、吴乘敌，不可当向。辅以经术，仁抚智诱，慈母之心，赤子之欲，求必得之，故人自尽力，所指必就。子产治郑，未及三年，国人尚谤。黄霸治颖川，前后八年，始曰愈治。考二古人行事，与公相次第，不知如何。元和五年薨，年五十八。其铭曰：

章武皇帝，披攘经营。凡十四年，五大征兵。人不告病，肩于太宁。将相是矣，岂无循良。考第理行，谁高武阳？武阳所至，为人父母。于洪之功，洞无前古。洪始有居，水火是苦。二者夹攻，死无处所。曰天所然，不嗟不诉。武阳始至，材瓦是聚。公钱不足，以俸为助。能为居宇，贳贷付与。日载酒肴，如无稚乳。不督不程，诱以美语。未二周星，创数万堵。几半重楼，如《诗》翚羽。錭以长堤，缭四千步。明年水平，人始歌舞。灾久事钜，一日除去。灌田万顷，益种桑苎。俗所未有，罔不完具。寂寥千年，谁守兹土？大中圣人，元和是师。图赞功劳，武阳岂遗。乃命史臣，刻序碑辞。宠假武阳，为人慰思。训劝守吏，勉于为治。，京兆府万年县（今陕西省西安市长安区）人，出自京兆韦氏郧公房，北周大司空韦孝宽六代孙，唐朝官员。

簡介
韦丹是韦孝宽之子韦津的后代，早年父母去世，他跟随外祖父太师顏真卿学习，颜真卿非常喜爱这个外孙《韩愈集·卷二十五·碑志二·唐故江西观察使韦公墓志铭》：公讳丹，字某，姓韦氏，六世祖孝宽，仕周有功，以公开号于郧。郧公之子孙，世为大官，惟公之父政，卒雒县丞，赠虢州刺史。

公既孤，以甥孙从太师鲁公真卿学，太师爱之。举明经第，选授峡州远安令，以让其庶兄，入紫阁山，事从父熊。通五经登科，历校书郎咸阳尉，佐邠宁军。自监察御史为殿中侍御史，征拜太子舍人，益有名，迁起居郎。吴少诚袭许州，拜河阳行军司马，未行，少诚死。改驾部员外郎。新罗国君死，公以司封郎中兼御史中丞，紫衣金鱼往吊，立其嗣。故事，使外国者，常赐州县官十员，使以名上，以便其私，号“私觌官”。公将行，曰：“吾天子吏，使海外国，不足于资，宜上请，安有卖官以受钱耶？”即具疏所以。上以为贤，命有司与其费。至郓州，会新罗告所当立君死，还，拜容州刺史容管经略招讨使。始城容州，周十三里，置屯田二十四所，化大行，诏加太中大夫。顺宗嗣位，拜河南少尹，行未至，拜郑滑行军司马。始至襄阳，诏拜谏议大夫。既至，日言事，不阿权臣，謇然有直名，遂号为才臣。

刘辟反，围梓州，诏以公为东川节度使御史大夫。公行至汉中，上疏言：“梓州在围间，守方尽力，不可易将。”征还，入议蜀事。刘辟去梓州，因以梓州让高崇文，拜晋慈隰等州观察防御使，自扶风县男进封武阳郡开国公，食邑二千户。将行上言：“臣所治三州，非要害地不足张职，为国家费，不如属之河东便。” 上以为忠。一岁，拜洪州刺史江南西道观察使，以晋慈隰属河东。公既至，则计口受俸钱，委其馀于官。罢八州无事之食者，以聚其财。始教人为瓦屋，取材于山，召陶工教人陶，聚材瓦于场，度其费以为估，不取赢利。凡取材瓦于官，业定而受其偿，从令者免其赋之半；逃未复者，官与为之；贫不能者畀之财，载食与浆，亲往劝之。为瓦屋万三千七百，为重屋四千七百，民无火忧，暑湿则乘其高。别命置南北市营诸军。岁旱，种不入土，募人就工，厚与之直而给其食。业成，人不病饥。为长衢，南北夹两营，东西七里，人去渫污，气益苏。复作南昌县，徙厩于高地，因其废仓大屋，马以不连死。明年，筑堤捍江，长十二里，疏为斗门，以走潦水。公去位之明年，江水平堤，老幼泣而思曰：“无此堤，吾尸其流入海矣！”灌陂塘五百九十八，得田万二千顷。凡为民去害兴利若嗜欲。居三年，于江西八州无遗便。其大如是，其细可略也。卒有违令当死者，公不果于诛，杖而遣之去。上书告公所为不法若干条，朝廷方勇于治，且以为公名才能臣，治功闻天下，不辩则受垢，诏罢官留江西待辩。使未至月馀，公以疾薨。使至，辩凡卒所告事若干条，皆无丝毫实。诏笞卒百，流岭南。公能益明。春秋五十八，薨于元和五年八月六日。公好施与，家无剩财。自校书郎至为观察使，拥吏卒前走七州刺史，与宾客处如布衣时，自持卑一不易。

娶清河崔氏，故支江令讽之女，某官某之孙。有子曰寘，年十五，明经及第，嗣其家业。后夫人兰陵萧氏，中书令华之孙，殿中侍御史恒之女，皆先公终。有女一人。凡公男若干人，女若干人。明年七月壬寅，从葬万年县少陵原。将葬，其从事东平吕宗礼与其子寘谋曰：“我公宜得直而不华者铭传于后，固不朽矣。” 寘来请铭，铭曰：

武阳受业，始于太师。以官让兄，自待不疑。勤于紫阁，取益以卑。可谓有源，卒用无疵。慊慊为人，矫矫为官。爰及江西，功德具完。名声之下，独处为难。辩而益明，仇者所叹。碑于墓前，维昭美故。纳铭墓中，以识公墓。。

韦丹长大后，舉明經，调任安远县县令，他將官職讓給庶出的兄長。又舉五經科，名列前茅，拜侍御史。後奉命作為新羅使臣，當時的慣例，使臣賣官來籌旅費，可以賣十個州、縣的官。韦丹認為是陋習，不願意這樣作，皇帝於是直接撥給銀錢，韋丹從此聞名朝廷。

韦丹回國後改任容州刺史，韦丹關心朝政，又建議皇帝下令，討伐不服從的藩鎮。皇帝大喜，封為觀察使，加爵武陽郡公。又歷任各地，任內水災旱災都施力救濟，任內查禁貪污，愛護百姓，大興善政，勸導農桑。

韋丹之後任裴誼曾上表唐憲宗為韋丹立祠刻石，但其置之不問；唐宣宗時代，朝廷將韋丹事蹟刻韋丹碑留念。(杜牧撰寫碑文）

李商隱有詩：“漢江遠弔西江水，羊祜韋丹盡有碑。”

曾任江西觀察使，為官清正。元和五年八月六日（810年9月8日），韦丹去世，虚岁五十八，元和六年七月壬寅（811年8月2日）葬于万年县少陵原。

家庭
六世祖
韦孝宽，北周郧国公

曾祖
韦幼平，唐朝岐州参军

祖父母
韦抱贞，唐朝梓州刺史
琅邪颜氏，唐朝太师、鲁郡文忠公颜真卿姐妹

父亲
韦政，唐朝雒县县丞，赠虢州刺史

夫人
清河崔氏，唐朝支江县县令崔讽之女
兰陵萧氏，唐朝中书令萧华孙女，殿中侍御史萧恒之女

子女
韦寘
韦宙，唐朝检校尚书左仆射同平章事、岭南节度使
韦岫，唐朝福建观察使

参考资料

D
Category:唐朝明经
Category:唐朝县男
Category:唐朝郡公